

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΥΚΑΔΑΣ**

 **Λευκάδα, 06.12.24**

**ΔΕΛΤΙΟ ΤΥΠΟΥ**

**Υπογραφή Σύμβασης για το Έργο: «Επισκευή-Βελτίωση Δημοτικής Οδού στην Κοινότητα Κατούνας»**

Ο Δήμος Λευκάδας ανακοινώνει την υπογραφή της σύμβασης για την **Επισκευή και Βελτίωση Δημοτικής Οδού** στην Κοινότητα **Κατούνας**, με προϋπολογισμό **89.441,00 ευρώ** (με ΦΠΑ). Το έργο χρηματοδοτείται από το πρόγραμμα **ΦΙΛΟΔΗΜΟΣ ΙΙ** και η σύμβαση υπεγράφη την **Πέμπτη 5 Δεκεμβρίου 2024** από τον Δήμαρχο Λευκάδας, **κ. Ξενοφώντα Βεργίνη**, και τον ανάδοχο του έργου, **κ. Ιωάννη Βούλγαρη**.

**Αντικείμενο του Έργου**

Το έργο αφορά στην επισκευή και βελτίωση της δημοτικής οδού που ξεκινά από την κεντρική πλατεία του οικισμού της Κατούνας και φτάνει μέχρι την εκκλησία του Αγίου Βάρβαρου. Η οδός, η οποία παρουσιάζει χαρακτηριστικά των οδών εντός ορίων οικισμών προ του 1980, έχει κατασκευαστεί με τμηματικές τσιμεντοστρώσεις διαφορετικών χρονικών περιόδων και με υλικά χαμηλής ποιότητας, τα οποία με την πάροδο του χρόνου έχουν φθαρεί.

**Προβλεπόμενες Εργασίες:**

1. **Καθαίρεση τμημάτων σκυροδέματος** της οδού και εκτέλεση εκσκαφών για την υψομετρική διαμόρφωση της οδού και την αποφυγή ανύψωσης πάνω από τις εισόδους των παρόδιων ιδιοκτησιών.
2. **Κατασκευή δικτύου ηλεκτροφωτισμού** με καλώδιο ΝΥΥ σε γαλβανισμένο σιδηροσωλήνα 2" και χάλκινο αγωγό γείωσης.
3. **Σκυροδετήσεις** με σκυρόδεμα κατηγορίας C16/20, οπλισμένο με δομικό πλέγμα Τ131.
4. **Πλακόστρωση** με ακανόνιστες πλάκες επιλογής, καθώς και ζώνες πλακόστρωσης ορθογωνισμένες.

**Δήλωση Δημάρχου Λευκάδας**

Ο Δήμαρχος Λευκάδας, **κ. Ξενοφών Βεργίνης**, δήλωσε:

*«Η αποκατάσταση της δημοτικής οδού στην Κατούνα θα βελτιώσει την καθημερινότητα των κατοίκων και την ασφάλεια των μετακινήσεων στην περιοχή. Συγχρόνως θα αναβαθμίσει αισθητικά την εικόνα του χωριού.»*

**Από τον Δήμο Λευκάδας**